b'\n_START_ARTICLE_\nKarda\xc5\xa1ovin asteikko\n_START_SECTION_\nLaajennukset alkuper\xc3\xa4iseen asteikkoon\n_START_PARAGRAPH_\nAlkuper\xc3\xa4isess\xc3\xa4 asteikossa ei ollut alle tyypin I sivilisaatioita. Ihmiskunta ei ole viel\xc3\xa4 saavuttanut tyyppi\xc3\xa4 I vaan on tasolla 0,7. Alle luokkaa I voidaan my\xc3\xb6s kutsua tyyppi 0:ksi._NEWLINE_Zoltan Galantai lis\xc3\xa4si asteikkoon tyypin IV joka pystyy k\xc3\xa4ytt\xc3\xa4m\xc3\xa4\xc3\xa4n hy\xc3\xb6dykseen koko n\xc3\xa4kyv\xc3\xa4n maailmankaikkeuden energiaa; arvioiden mukaan noin 10\xe2\x81\xb4\xe2\x81\xb5 wattia. Milan \xc4\x86irkovi\xc4\x87 esitti ajatuksen, ett\xc3\xa4 tyyppi IV kuvaisi sivilisaatiota, joka k\xc3\xa4ytti hyv\xc3\xa4kseen superjoukkonsa energiaa. Oma Neitsyen superjoukkomme tuottaa arviolta 10\xe2\x81\xb4\xc2\xb2 W._NEWLINE_Carl Sagan esitti ajatuksen, ett\xc3\xa4 sivilisaation kehittyneisyytt\xc3\xa4 mitattaisiin k\xc3\xa4yt\xc3\xb6ss\xc3\xa4 olevan energian lis\xc3\xa4ksi k\xc3\xa4yt\xc3\xb6ss\xc3\xa4 olevan informaation perusteella. T\xc3\xa4m\xc3\xa4 asteikko perustuu kirjaimiin: A merkitsee 10\xe2\x81\xb6 uniikkia bitti\xc3\xa4 informaatiota. Jokainen kirjain yl\xc3\xb6sp\xc3\xa4in nostaa informaation m\xc3\xa4\xc3\xa4r\xc3\xa4\xc3\xa4 yhdell\xc3\xa4 suuruusluokalla. Asteikon viimeinen kirjain Z tarkoittaisi t\xc3\xa4ll\xc3\xb6in 10\xc2\xb3\xc2\xb9 bitti\xc3\xa4. Vuoden 1973 ihmiskunta oli noin tasolla 0,7H ja sill\xc3\xa4 oli k\xc3\xa4yt\xc3\xb6ss\xc3\xa4\xc3\xa4n 10\xc2\xb9\xc2\xb3 bitti\xc3\xa4 informaatiota. Informaatio- ja energia-asteikot ovat toisistaan riippumattomia, joten informaatioluokan Z sivilisaation ei v\xc3\xa4ltt\xc3\xa4m\xc3\xa4tt\xc3\xa4 tarvitse olla tyyppi\xc3\xa4 III.'